钦定古今图书集成/明伦汇编/官常典/第394卷 > 张仲方
## 钦定古今图书集成/明伦汇编/官常典/第394卷 > 张仲方

按《唐书张九龄传》：“九龄弟九皋，其曾孙仲方生岐秀。
父友高郢见异之，曰：‘是儿必为国器，使吾得位，将振
起之。贞元中，擢进士、宏辞，为集贤校理，以母丧免。会
郢拜御史大夫，表为御史，进累仓部员外郎。会吕温
等以劾奏宰相李吉甫不实，坐斥去，仲方以温党补
金州刺史。宦人夺民田，仲方三疏申理，卒与民直。入’”
为度支郎中。吉甫卒，太常谥恭懿，博士尉迟汾请谥
“敬宪。”仲方挟前怨未已，因上议曰：“古之谥，考大节，略
细行，善善恶恶，一言而足。按吉甫虽多才多艺，而侧
媚取容，叠致台衮，寡信易谋，事无成功。且兵凶器，不
可从我始，至以伐罪，则邀必成功。今内有贼辅臣之
盗，外有怀毒虿之臣，师徒暴野，农不得在亩，妇不得
在桑。耗赋殚畜，尸僵血流，胔骼成岳，毒痡之痛，诉天
无辜，阶祸之发，实始吉甫。”又言：“吉甫平易柔宽，名不
配行，请俟蔡平，然后议之。”宪宗方用兵，疾其言丑讦，
贬为遂州司马。稍进河南少尹、郑州刺史。敬宗立，李
程辅政，引为谏议大夫。帝时诏王播造竞渡舟三十艘，度用半岁运费。仲方见延英，论诤坚苦，帝为减三
之二。又诏幸华清宫，仲方曰：“万乘之行，必具葆卫，易
则失威重。”不从，犹见慰劳。鄠令崔发以辱黄门系狱，
逢赦不见宥。仲方曰：“恩被天下，流昆虫，而不行御前
乎？”发由是不死。太和初，出为福建观察使。召还，进左
散骑常侍。李德裕秉政，以太子宾客分司东都。德裕
罢，复拜常侍。李训之变，大臣或诛或系。翌日，群臣谒
宣政，牙阖不启，群臣错立朝堂，无史卒赞候，久乃半
扉启。使者传召仲方曰：“有诏可京兆尹。”然后门辟唤
仗。于时族夷将相。足旁午，仲方皆密使识其尸，俄
许收葬，故胔骸不相乱。已而禁军横，多挠政，仲方势
笮，不能有所绳劾。宰相郑覃更以薛元赏代之，出为
华州刺史。召入，授秘书监。人颇言覃助德裕，摈仲方
不用。覃乃拟丞郎以闻，文宗曰：“侍郎，朝廷华选，彼牧
守无状，不可得。”但封曲江县伯。卒，七十二，赠礼部尚
书，谥曰成。仲方确正有风节，既駮，吉甫谥，世不直其
言，卒不至显。既殁，人多伤之。始高祖仕隋，时，太宗方
幼而病，为刻玉像于荧阳佛祠以祈年，久而刓晦。仲
方在郑，敕吏治护，镂石以闻，传于时。